
ဆွေးနွေးရန်မေးခွန်းများ
ဤသင်ခန်းစာတွင် သင်အနှစ်သက်ဆုံး သို့မဟုတ် အရေးအပါဆုံး ဟုထင်မြင်သောအရာများမှာ အဘယ်နည်း။ သင်၌ မည်သည့်မေးခွန်းများရှိသနည်း။
ဟေဗြဲသြဝါဒစာရေးသားမှုနှင့်ပတ်သက်၍ အိုရီဂင်က “ကျမ်းကိုမည်သူရေးသည်ကို ဘုရားသခင်သိတော်မူသည်” ဟုဆိုသည်။ ကျမ်းရေးသားသူအားမသိခြင်းသည် ၎င်း၏အကြောင်းအရာအပေါ် သင့်ယုံကြည်မှုကို ထိခိုက်စေပါသလား။ သင့်အဖြေကို ရှင်းပြပါ။
ဟေဗြဲ ၅:၁၂ အရ၊ ဟေဗြဲဩဝါဒစာ၏မူလပရိသတ်များသည် ရင့်ကျက်မှုမရှိသေးပါ။ သင့်ဝိညာဉ်ရေးအသက်တာ၏ မည်သည့်နယ်ပယ်တွင် အယူဝါဒတိုးတက်ရန် လိုအပ်သနည်း။
မူလပရိသတ်သည် ခရစ်တော်နောက်သို့လိုက်ခြင်းကြောင့် နှိပ်စက်ညှဉ်းပန်းခံခဲ့ရသည်။ သင်သည် ခရစ်တော်ကို ယုံကြည်ခြင်းကြောင့် နှိပ်စက်ညှဉ်းပန်းခံရဖူးပါသလား။ ကျမ်းရေးသူ၏သတင်းစကားသည် သင့်အား မည်သို့အားပေးသနည်း။
ကျမ်းရေးသူသည် ရုန်းကန်နေရသော ခရစ်ယာန်များအနေဖြင့် မှားယွင်းသောအယူဝါဒကိုငြင်းပယ်ကာ ယေရှုအပေါ် ဆက်လက်သစ္စာရှိနေရန် တိုက်တွန်းနှိုးဆော်ခဲ့သည်။ သင်သည် မည်သည့်မှားယွင်းသောသွန်သင်ချက်များနှင့် ကြုံတွေ့ခဲ့ရသနည်း။ ခရစ်တော်အပေါ်ဆက်လက်သစ္စာရှိနေရန် သင်၏ဗျူဟာကား အဘယ်နည်း။
ဟေဗြဲသြဝါဒစာရေးသူသည် သူ၏သတင်းစကားကို အရေးကြီးခံစားချက်သဘောဖြင့် ပြောဆိုခဲ့သည်။ ဟေဗြဲသြဝါဒစာတွင်တွေ့ရသည့် ဧဝံဂေလိတရားကို တူညီသောအရေးကြီးခံစားချက်သဘောဖြင့် သင်မည်သို့ဆက်သွယ်ပြောဆိုနိုင်သနည်း။
ဟေဗြဲသြဝါဒစာသည် အလင်္ကာအလွန်ဆန်သောကျမ်း ဖြစ်သည်။ ခရစ်ယာန်များအား ကျမ်းစာသမ္မာတရားဖြင့် တိုက်တွန်းနှိုးဆော်သောအခါ ဤနည်းစနစ်ကို သင်မည်သို့ကျင့်သုံးမည်နည်း။
စုံစမ်းနှောင့်ယှက်မှုများကို ဇွဲလုံ့လဖြင့်ရင်ဆိုင်ပြီး ခရစ်တော်ကို မစွန့်လွှတ်ဘဲ ဆက်လက်တည်မြဲခဲ့သည့် သင်သိသောခရစ်ယာန်အချို့၏အမည်ကို ရေးပါ။ သူတို့လုပ်ဆောင်ခဲ့သော မည်သည့်အရာများသည် အတုယူထိုက်သနည်း။
သင်သည် လက်ရှိတွင် မည်သည့်အမှုတော်များတွင် ပါဝင်နေသနည်း၊ ၎င်းသည် ခရစ်ယာန်များအား ယေရှုအပေါ် ဆက်လက်သစ္စာရှိရန် မည်သို့ကူညီပေးသနည်း။
အခြားရွေးချယ်စရာဘာသာတရားများစွာရှိရာ ယေရှုနှင့် ဧဝံဂေလိတရားကို အဘယ်ကြောင့် ယုံကြည်သေးသနည်းဟု သင့်အား တစ်စုံတစ်ဦးမေးပါက သင်မည်သို့ပြောမည်နည်း။
ပြန်လည်သုံးသပ်ချက်- ဟေဗြဲသြဝါဒစာ၏မူလပရိသတ်အများသည် ရင့်ကျက်မှုမရှိသေးသူများ၊ နှိပ်စက်ညှဉ်းပန်းခံရပြီး ခရစ်တော်ထံမှ ဖယ်ခွာသွားမည့်အန္တရာယ်နှင့် ရင်ဆိုင်နေကြသူများ ဖြစ်ကြသည်။ အချို့သောသူတို့သည် ခရစ်ယာန်ဟုထင်ရသော်လည်း အမှန်တကယ်တွင် ခရစ်တော်ကိုငြင်းပယ်သည့် သွန်သင်ချက်များကို လက်ခံနေကြသည်။ သူတို့သည် မိမိကိုယ်ကို ခရစ်ယာန်ဟု ဆက်လက်ခေါ်ဆိုလိုကြသော်လည်း၊ ရောမအာဏာပိုင်များ၏ နှိပ်စက်ညှဉ်းပန်းမှုကို ရှောင်ရှားရန်အတွက် ဤမှားယွင်းသောသွန်သင်ချက်များအား လက်ခံခဲ့ကြသည်။
ကိစ္စရပ်လေ့လာမှု- ပက်ထရစ်သည် အသက် ၂၃ နှစ်အရွယ် ယုံကြည်သူအသစ်ဖြစ်ပြီး၊ မြို့ကြီးတစ်ခုရှိ ပထမခရစ်ယာန်အသင်းတော်၏ အသင်းသားဖြစ်သည်။ သူ၏ယုံကြည်ခြင်းအသစ်နှင့် မိတ်ဆွေအသစ်များကြောင့် စိတ်လှုပ်ရှားနေခဲ့သည်။ သို့သော်၊ မယုံကြည်သူမိတ်ဆွေအချို့သည် သူ၏ ယုံကြည်ခြင်းအကြောင်းကို သိလာသောအခါ၊ သူတို့သည် သူ့ကိုလှောင်ပြောင် ကြသည်။ သူသည် ဤဖိအားကို ခဏတာခံနိုင်ရည်ရှိသော်လည်း နောက်ဆုံးတွင် ဘုရားကျောင်းတက်ခြင်းကို ရပ်ခဲ့သည်။ သို့တိုင်၊ သူသည် သူ၏ “ဝိညာဉ်ရေးဘက်ခြမ်း” ကိုလျစ်လျူမရှုချင်သောကြောင့် “မြင့်မြတ်သောဉာဏ်ပညာ” ဖြင့်ကယ်တင်ခြင်းကို ယုံကြည်သော gnostic အသင်းတော်သို့ စတင်တက်ရောက်ခဲ့သည်။
ပြန်လည်ဆင်ခြင်သုံးသပ်ခြင်းမေးခွန်းများ
သင့်ပတ်ဝန်းကျင်တွင်၊ အထူးသဖြင့် မယုံကြည်သူများလက်မခံနိုင်သော ခရစ်ယာန်သွန်သင်ချက်ကား အဘယ်နည်း။ လက်တွေ့ဥပမာများပေးပါ။
သင့်လူ့အဖွဲ့အစည်းက ခရစ်ယာန်များကို ၎င်းတို့၏ယုံကြည်ခြင်းကြောင့် မည်သို့ဆက်ဆံကြသနည်း။
ယေရှုကိုယုံကြည်ခြင်းကြောင့် သင်နှင့် အခြားယုံကြည်သူများ ကြုံတွေ့ရသည့် လူမှုရေးဆိုင်ရာအကျိုးဆက်အချို့ကား အဘယ်နည်း။ ၎င်းအကျိုးဆက်များသည် သင့်အားမည်သို့ခံစားစေသနည်း။ ၎င်းသည် သင့်အားမည်သို့တုံ့ပြန်ချင်စိတ် ဖြစ်ပေါ်စေသနည်း။
လူ့အဖွဲ့အစည်း ပိုမိုလက်ခံနိုင်စေရန်အတွက် အသင်းတော်များသည် စစ်မှန်သောခရစ်ယာန်သွန်သင်ချက်များကို လျှော့ချခြင်း၊ မှားယွင်းစွာသွန်သင်ခြင်း သို့မဟုတ် ငြင်းပယ်ခြင်းပြုလုပ်သည်ကို သင်ခံစားရပါသလား။ သို့ဆိုလျှင် ဤသွန်သင်ချက်များကို လျှော့ချခြင်း၊ မှားယွင်းစွာသွန်သင်ခြင်း သို့မဟုတ် ငြင်းပယ်ခြင်းအား မည်သို့ပြုလုပ်သည်ကို တိကျသောဥပမာအချို့ကိုပေးပါ။
အောက်တွင်ဖော်ပြထားသော သင့်ပတ်ဝန်းကျင်တွင်လက်မခံနိုင်သည့် ခရစ်ယာန်ယုံကြည်ချက်များနှင့်ပတ်သက်၍ သင် သို့မဟုတ် သင့်အသင်းတော်သည် မည်သည့်အရာကို လုပ်ဆောင်နေသနည်း_
0. လျှော့ချခြင်းလော။
0. ၎င်းနှင့်ပတ်သက်၍ ပြောဆိုခြင်းကိုရှောင်ရှားခြင်းလော။
0. သွန်သင်ချက်များကို ပိုမိုလက်ခံနိုင်ရန် မှားယွင်းစွာသွန်သင်ခြင်းလော။
0. သွန်သင်ချက်များကို ငြင်းပယ်ခြင်းလော။
0. နားလည်လွဲမှားမှုများဖြစ်မည်ကို လုံးဝဂရုမစိုက်ဘဲ မယုံကြည်သူများအား ထိပ်တိုက်ရင်ဆိုင်ခြင်းလော။
0. ဂရုတစိုက်ရှင်းပြခြင်းလော။
0. အခြား။
လုပ်ဆောင်ရန် လုပ်ငန်းများ
ပိုမိုကျယ်ပြန့်သောပတ်ဝန်းကျင်က ငြင်းပယ်သည့် ခရစ်ယာန်ယုံကြည်ချက်တစ်ခု သို့မဟုတ် တစ်ခုထက်ပိုသောအချက်ကို ပြင်ဆင်ပြီးသင်ကြားပေးပါ။ ထိုသင်ခန်းစာ၏တစ်စိတ်တစ်ပိုင်းအနေဖြင့်၊ အချို့သောသွန်သင်ချက်များကို လျှော့ချခြင်းသည် ခရစ်တော်ကို ငြင်းပယ်ခြင်းဖြစ်သည်ကို ရှင်းပြပါ။
မယုံကြည်သူများ ပိုမိုနားလည်သဘောပေါက်လာစေရန်အတွက်၊ ခရစ်ယာန်သွန်သင်ချက်အချို့ကို သူ (သို့မဟုတ် သူမ) အဘယ်ကြောင့် ကန့်ကွက်သည်ကိုဆွေးနွေးရန် ဆန္ဒရှိသောမယုံကြည်သူအား ဖိတ်ခေါ်ပြီး၊ သင့်အသင်းတော်မှ ရွေးချယ်ထားသောအဖွဲ့နှင့် ဆွေးနွေးစေပါ။
တွေ့ဆုံစဉ်အတွင်း၊ သူပြောနေသည်ဟု သင်ယူဆသည့်အရာများကို သူ့အားပြန်ပြောပြပါ။ "ဟုတ်ကဲ့ အဲဒါ ကျွန်တော့်ပြဿနာပါ" ဟု သူပြောသည်အထိ ဆက်လုပ်ဆောင်ပါ။ သူ၏စိတ်ကိုပြောင်းလဲရန်စည်းရုံးဖို့ မကြိုးစားပါနှင့်။ ဤနေရာတွင် အဓိကရည်ရွယ်ချက်မှာ အဖွဲ့၏လေးနက်သော နားလည်မှုဖြစ်သည်။ သင်၏အဓိကရည်ရွယ်ချက်သည် သူ့ကိုနားလည်ရန်ဖြစ်ပါက သူသည် သဘောကျမည်ဖြစ်သည်။
သူစိတ်ဝင်စားပါက ဤကိစ္စရပ်များနှင့်ပတ်သက်၍ သင်၏ယုံကြည်မှုများကို ရှင်းပြရန် နောက်ပိုင်းတွင် တစ်ဦးချင်းတွေ့ဆုံမှုကို စီစဉ်ပါ။
ပိုမိုနားလည်သဘောပေါက်ရန်အတွက် သင်သည်ဤသို့သောပြောဆိုမှုမျိုးကို မယုံကြည်သူများနှင့် အကြိမ်ကြိမ် ပြုလုပ်နိုင်သည်။
အထူးသဖြင့် ရပ်ရွာအတွင်းရှိ မယုံကြည်သူများကန့်ကွက်နိုင်ဖွယ်ရှိသော သင့်ယုံကြည်ချက်များနှင့်ပတ်သက်၍ ဆွေးနွေးပါ။ သင်မျှဝေထားသောအရာနှင့် ပတ်သက်၍ သူတို့ပြောသည့်အရာများကို နားထောင်ပါ။ အခြားခရစ်ယာန်များကိုလည်း သင်မည်သို့လုပ်ဆောင်သည်ကို ၎င်းတို့မြင်နိုင်ရန် သင့်နှင့်အတူ ခေါ်သွားနိုင်ပါသည်။
ယေရှုအ‌ပေါ်အံ့ဩလေးစားစိတ်ဖြစ်ပေါ်ပြီး ၎င်းတို့၏ယုံကြည်ခြင်းကို တည်ဆောက်ပေးမည့် တရားဒေသနာတစ်ပုဒ်ကို ရေးသားပါ။ သမ္မာတရားကိုမှားယွင်းစွာသွန်သင်ခြင်းနှင့် ဆန့်ကျင်ဘက်ဖြစ်သော ယေရှု၏ဘုန်းအသရေကို မြင်နိုင်ရန်ကူညီခြင်းငှာ ရည်ရွယ်ချက်ဖြင့်ရေးသားပါ။ ဤတရားဒေသနာကို သင်၏အဖွဲ့တွင် မျှဝေပါ။
